אילן שול

אילן שול (נולד ב-4 במרץ 1956) הוא מוזיקאי, קלרניתן, מנצח, מוזיקולוג ופרופסור ששימש כנשיא האקדמיה למוסיקה ולמחול בירושלים.

שול נולד וגדל ברמת גן. למד בבית הספר התיכון העירוני אהל שם. אמו הייתה מוזיקולוגית. ניגן בפסנתר ובגיל 16 עבר לנגן בקלרינט. למד אצל מל קלר וריצ'רד לסר וכמו כן ניגן בצעירותו בתזמורת הגדנ"ע ובתזמורת הפילהרמונית הישראלית הצעירה בניצוחם של עמי מעייני ושלום רונלי-ריקליס. שירת בתזמורת צה"ל תחת ניצוחו של יצחק גרציאני.

למד באקדמיה הישראלית למוזיקה בתל אביב כיום בית הספר למוזיקה והשלים תואר שני ודוקטורט באוניברסיטת דרום קליפורניה, לוס אנג'לס. ניגן בסינפונייטה הישראלית באר שבע ושימש בה כמנצח משנה. הוא היה קלרניתן ראשי ואסיסטנט של נעם שריף בתזמורת הסימפונית הישראלית ראשון לציון.

שול לימד קלרינט באקדמיה למוסיקה ומחול בירושלים וכן מונה בה לדקאן הפקולטה לאמנויות הביצוע.

משנת 1999 עד שנת 2010 היה המנהל המוזיקלי של התזמורת הקאמרית שליד האקדמיה למוסיקה ולמחול בירושלים.

קישורים חיצוניים 

 
 ‫‬

מנצחים ישראלים
נגני כלי נשיפה מעץ
מוזיקולוגים ישראלים
קלרניתנים ישראלים
נשיאי מכללות בישראל
סגל האקדמיה למוסיקה ולמחול בירושלים
בוגרי בית הספר אהל שם
בוגרי בית הספר למוזיקה ע"ש בוכמן-מהטה, אוניברסיטת תל אביב
בעלי תואר דוקטור מאוניברסיטת דרום קליפורניה
ישראלים שנולדו ב-1956